Kayatmo a basaen daytoy nga artikulo iti %%?
WenSaan
Online a Biblia
BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
WenSaan
Galacia 6:1-18
6 Kakabsat, uray pay ti maysa a tao makaaramid iti aniaman a di umiso nga addang+ sakbay a maammuanna dayta, dakayo nga addaan kadagiti naespirituan+ a kualipikasion padasenyo nga aturen ti kasta a tao iti espiritu ti kinaalumamay,+ bayat a tunggal maysa kadakayo siputanna ti bagina,+ ta amangan no masulisogka met.+2 Itultuloyyo nga awiten dagiti pakadagsenan+ ti maysa ken maysa, ket iti kasta tungpalenyo ti linteg ti Kristo.+3 Ta no ti asinoman pagarupenna nga adda pategna idinto ta awan,+ al-allilawenna ti bukodna a panunot.4 Ngem paneknekan koma ti tunggal maysa no ania ti bukodna nga aramid,+ ket kalpasanna maaddaanto iti pakaigapuan ti panagrag-o maipapan iti bagina met laeng, ket saan nga iti panangipadis+ iti sabali a tao.5 Ta tunggal maysa awitennanto ti bukodna nga awit.+6 Mainayon pay, asinoman a berbal+ a nasursuruan iti sao mangiranud+ koma iti amin a naimbag a bambanag iti daydiay mangipaay iti kasta a berbal a panangisuro.+7 Dikay payaw-awan:+ Ti Dios saan a maysa a marabrabak.+ Ta aniaman nga imulmula ti maysa a tao, daytoyto met ti apitenna;+8 agsipud ta ti agimulmula a maipaay iti lasagna apitennanto ti panagrupsa manipud iti lasagna,+ ngem ti agimulmula maipaay iti espiritu+ apitennanto ti agnanayon a biag manipud iti espiritu.+9 Gapuna ditay koma sumuko nga agaramid iti nasayaat,+ ta iti naikeddeng a panawen agapittayto no ditay mabannog.+10 Pudno, ngarud, bayat nga addaantayo iti mainugot a tiempo a maipaay iti dayta,+ aramidentayo koma ti naimbag kadagiti amin, ngem nangnangruna kadagidiay nainaig kadatayo iti pammati.+11 Kitaenyo no kasano kadadakkel a letra ti panagsuratko kadakayo babaen ti bukodko nga ima.+12 Amin dagidiay agkalikagum a mangipakita iti makaay-ayo a langa iti lasag isuda dagidiay mangpadas a mangpilit kadakayo nga agpakugit,+ tapno laeng saanda a maidadanes gapu iti kayo a pagtutuokan ti Kristo,+ ni Jesus.13 Ta uray dagidiay agpakpakugit saanda a salimetmetan a mismo ti Linteg,+ ngem kayatda a makugitkayo tapno maaddaanda iti pakaigapuan ti panagpasindayag iti lasagyo.14 Saan koma a pulos mapasamak nga agpasindayagak, malaksid iti kayo a pagtutuokan+ ni Apotayo a Jesu-Kristo, a babaen kenkuana nailansa kaniak+ ti lubong ket siak nailansaak iti lubong.15 Ta awan aniaman a pateg ti pannakakugit wenno uray ti di pannakakugit,+ no di ket ti maysa a baro a parsua+ ti adda pategna.16 Ket amin dagidiay magna a siuurnos iti daytoy a pagannurotan iti kababalin, maadda koma kadakuada ti talna ken asi, uray iti Israel ti Dios.+17 Manipud ita awan koma ti mangriribuken kaniak, ta aw-awitek iti bagik dagiti tanda a marka+ ti maysa nga adipen ni Jesus.+18 Ti di kaikarian a kinamanangngaasi ni Apotayo a Jesu-Kristo maadda koma iti espiritu+ nga ipakpakitayo, kakabsat. Amen.
ilo_Latn gaz_Latn ilo_Latn ilo_Latn ilo_Latn gaz_Latn pag_Latn ilo_Latn